Folketing
2005-05-20

Hvad kan regeringen gøre, og hvad kan Folketinget gøre? Jamen det ene udelukker vel ikke det andet. Det er vel ikke sådan, at fordi man lægger meget vægt på, at der skal ske noget udeomkring, så indebærer det, at vi herinde ikke skal gøre nogen ting. Hr. Leif Mikkelsens udsagn om, at der skal være muligheder for alle, får mig til at spørge: Betyder det, at det er ren markedsøkonomi, vi snakker om, at det er markedsvilkår, man kører på? Eller indgår det stadig i regeringens overvejelser, at man måske på et tidspunkt kunne tænke sig at lave en udligningsreform, som kunne være en hjælp til de områder? (Kort bemærkning).